stanford-oval/wikipedia huggingface dataset:
Knut Lunde

| Mitalit | Mitalit | Mitalit |  |
| --- | --- | --- | --- |
|  Knut Lunde vuonna 1930. |  Knut Lunde vuonna 1930. |  Knut Lunde vuonna 1930. |  |
Maa:   Norja
Miesten yhdistetty
| MM-kilpailut  | MM-kilpailut  | MM-kilpailut  |  |
|  Pronssia | Oslo 1930 | Normaalikilpailu |  |
Knut Lunde oli norjalainen yhdistetyn hiihtäjä, joka kilpaili 1930-luvulla. Hän voitti pronssia MM-kilpailuista vuonna 1930.
Aiheesta muualla

Knut Lunde Kansainvälinen hiihtoliitto (FIS). (englanniksi)
Kizljarin piiri

Kizljarin piiri Dagestanin kartalla.
Kizljarin piiri (ven. Кизлярский район, Kizljarski raion; avaariksi Гъизляр район, Gisljar raion) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 3047,4 neliökilometriä. Asukkaita on 66 000 henkeä (vuonna 2010).
Kizljarin piiri sijaitsee Dagestanin pohjoisosassa Kaspianmeren alavalla ranta-alueella. Se rajoittuu pohjoisessa Tarumovkan ja etelässä Babajurtin piireihin sekä lännessä Tšetšeniaan. Etelärajalla virtaa Terekjoki.
Piiriin kuuluu 22 maalaiskuntaa: Averjanovka, Aleksandrijskaja, Bolšaja Areševka, Bolšebredihinskoje, Bolšezadojevskoje, Brjansk, Jasnaja Poljana, Južnoje, Kardonovka, Kizljarski (keskuspaikka Jubileinoje), Kosjakino, Krainovka, Krasnoarmeiski (Imeni Ždanova), Malaja Areševka, Novaja Serebrjakovka, Novokohanovskoje, Novyi Birjuzjak, Oguzer, Tšernjajevka, Tsvetkovka, Tušilovka ja Vperjod. Hallinnollinen keskus on Kizljarin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 83. Vuoden 2002 väestönlaskennan mukaan 39,7 % piirin asukkaista on avaareja, 19 % venäläisiä, 16 % dargeja, 6,5 % nogaita, 3,7 % lezgejä, 3,6 % lakeja, 2,6 % azereja, 1,5 % kumykkeja, 1,5 % rutuleja ja 1,4 % tabasaraneja. Kaupunkiväestöä ei ole.
Seudun pääelinkeino on maatalous, joka on erikoistunut viljan ja rehukasvien viljelyyn sekä maidon ja lihan tuotantoon. Teollisuus valmistaa säilykkeitä ja brandya.
Piirissä toimii 10 lastentarhaa, 55 koulua sekä ammattikoulu. Kulttuurilaitoksia ovat kaksi taidekoulua, kulttuuri- ja vapaa-ajankeskus, kylien kerhotalot, kirjastolaitos ja kotiseutumuseo.
Nähtävyyksiä ovat 100–200-luvun asuinpaikka Nekrasovkan kylän lähellä, 1500-luvun kasakkalinnoitus Aleksandrijskajan ja Krainovkan kylien välillä, kalankasvatusta varten luodut Arakumskije-järvet, Agrahanski-lahti sekä Kaspianmeren ranta Tušilovkan ja Staryi Terekin välillä. Kardonovkan kylässä on kuumia lähteitä.
Paikallislehtinä ilmestyvät venäjänkieliset Kizljarskaja pravda, Delovoi Kizljar ja Stepnyje vesti.
Aiheesta muualla

Kizljarin piirin sivusto (venäjäksi)
Kizljarin piiri Dagestanin presidentin sivustolla (Arkistoitu – Internet Archive) (venäjäksi)
Kizljarin piiri Dagestanin hallituksen sivustolla (venäjäksi)
Agul | 
Ahty | 
Ahvah | 
Akuša | 
Babajurt | 
Bežtan osa-alue | 
Bolith | 
Buinaksk | 
Buinaksk | 
Dagestanskije Ogni | 
Dahadajev | 
Derbent | 
Derbent | 
Dokuzpara | 
Gergebil | 
Gumbet | 
Gunib | 
Hasavjurt | 
Hasavjurt |
Hiv | 
Hunzah | 
Izberbaš | 
Južno-Suhokumsk | 
Kaitag | 
Kajakent | 
Karabudahkent | 
Kaspijsk | 
Kazbek | 
Kiziljurt | 
Kiziljurt | 
Kizljar | 
Kizljar | 
Kul | 
Kumtorkala | 
Kurah | 
Lak | 
Levaši | 
Magaramkent | 
Mahatškala | 
Nogai | 
Novolak | 
Rutul | 
Šamil | 
Sergokala | 
Suleiman Stalski | 
Tabasaran | 
Tarumovka | 
Tljarata | 
Tšaroda | 
Tsumada | 
Tsunta | 
Untsukul
Kids of 88

| Kids of 88 |
| --- | --- |

Tiedot
Toiminnassa:  2008–
Tyylilaji:  elektro, disko
Kotipaikka:  Auckland, Uusi-Seelanti
Laulukieli:  englanti
Jäsenet:  Jordan Arts, kosketinsoittimet, tuottaja   Sam McCarthy, laulu  
Levy-yhtiö:  Sony Music Australia  
Aiheesta muualla
kidsof88.com
Infobox OKNimi-testi OK: 
Kids of 88 on new wave -musiikkiduo Aucklandista, Uudesta-Seelannista. Duoon kuuluu Jordan Arts ja Sam McCarthy.
Kids of 88:n esikoisalbumi Sugarpills ilmestyi elokuussa 2010. Albumi nousi Uuden-Seelannin albumilistan toiselle sijalle, ja sitä edeltänyt single kappaleesta ”My House” singlelistan kolmanneksi.
Diskografia > Albumit

Sugarpills (2010)
Diskografia > Minialbumit

Sugarpills EP (2011)
Diskografia > Singlet

My House (2009)
Just a Little Bit (2010)
Downtown (2010)
Sugarpills (2010)
Aiheesta muualla

Kids of 88:n sivusto (englanniksi)
Kemi-Tornion ammattikorkeakoulu

| Kemi-Tornion ammattikorkeakoulu |
| --- | --- |

Motto:  Antaa arvoa sinulle
Perustettu:  1992
Lakkautettu:  2013
Toimipaikat:  Kemi, Tornio
Opiskelijamäärä:  2400
Kemi-Tornion ammattikorkeakoulu (KTAMK) oli vuosina 1992–2013 toiminut ammattikorkeakoulu. KTAMK:ssa oli 2400 opiskelijaa, joista 650 oli aikuisopiskelijoita. Työntekijöitä oli 250 ja toimipisteitä sekä Kemissä että Torniossa. Kemi-Tornion ja Rovaniemen ammattikorkeakoulut lakkautettiin 31.12.2013, ja niiden tilalle perustettiin 1. tammikuuta 2014 uusi yhteinen Lapin ammattikorkeakoulu.
Koulutusalat

kulttuuriala
liiketalous
sosiaali- ja terveysala
tekniikan ala
tietojenkäsittely
Koulutusalat > Koulutusohjelmat > Ammattikorkeakoulututkinto

Bachelor of Business Administration, BBA
Bachelor of Health Care
Bachelor of Social Services
geronomi (AMK)
insinööri (AMK)
IT-tradenomi
kuvataiteilija (AMK)
medianomi (AMK)
sairaanhoitaja (AMK)
sosionomi (AMK)
terveydenhoitaja (AMK)
tradenomi
Koulutusalat > Koulutusohjelmat > Ylemmät ammattikorkeatutkinnot

insinööri (ylempi AMK)
sosionomi (ylempi AMK)
sairaanhoitaja (ylempi AMK)
Master of Business Administration
Opiskelijatoiminta

KETOAKKU oli Kemi-Tornion ammattikorkeakoulussa opiskelevien yhteinen opiskelijakunta.
Koulutusaloilla oli lisäksi omia opiskelijayhdistyksiä: KeIO ry. (Kemin insinöörioppilaat), TOKKO ry. (Tornion kaupan ja kulttuurin opiskelijat), KETOTERVE ry. (terveysalan opiskelijat), Kemin kauppaopiskelijat ry. ja KeToSok (sosiaalialan opiskelijat).
Koulun lakkauttamisen myötä opiskelijakunta KETOAKKU lakkautettiin. Lapin Ammattikorkeakoulussa opiskelijoiden lakisääteisenä edunvalvojana toimii opiskelijakunta ROTKO.
Aiheesta muualla

Kemi-Tornion ammattikorkeakoulun kotisivut
KETOAKKU kotisivut (Arkistoitu – Internet Archive)
Tornion liiketalouden ja tietotekniikan instituutti (TLTI) oli yksi ammattikorkeakoulun yksiköistä. Vuodesta 2013 rakennuksessa on toiminut Tornion yhteislyseon lukio.
Kim Yong-sik

Kim Yong-sik -nimisiä henkilöitä ovat:
Kim Yong-sik, pohjoiskorealainen painija ja olympiamitalisti
Kim Yong-sik, korealainen, Japania ja Etelä-Koreaa edustanut jalkapalloilija ja jalkapallovalmentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kim Yong-sik”, voi hakea sivunnimihaulla, laajalla sivunnimihaulla tai tekstihaulla.
Kim Yu-gyeong

Kim Yu-gyeong (kor. 김 유경; s. 1. lokakuuta 1975) on eteläkorealainen entinen rytminen voimistelija. Hän osallistui Barcelonan olympialaisissa 1992 henkilökohtaiseen kilpailuun, jossa hän oli 35:s.
Koillis-Englannin kansanäänestys itsehallinnosta 2004

Koillis-Englannin kansanäänestys itsehallinnosta pidettiin 4. marraskuuta 2004. Kokonaan postitse pidetyssä kansanäänestyksessä Koillis-Englannin asukkailta kysyttiin, haluavatko he alueelle itsehallinnon ja oman lainsäädäntöelimen. Itsehallinnon myötä alueen kreivikunnanvaltuustot olisi lakkautettu ja paikallishallintopiirit olisi uudelleenärjestelty yhtenäishallintopiireiksi, ja uudelle itsehallinnolle olisi myönnetty tiettyjä aiemmin Yhdistyneen kuningaskunnan hallitukselle sekä kreivikunnille kuuluneita tehtäviä. 78 prosenttia äänestäneistä vastusti ehdotusta, ja jokaisessa Koillis-Englannin 23 paikallishallintopiirissä enemmistö äänesti vastaan. Äänestysprosentti oli 47,8 prosenttia.
Itsehallintoa Pohjois-Englantiin oli ajanut erityisesti silloinen varapääministeri, työväenpuolueen John Prescott. Työväenpuolueen lisäksi itsehallintoa tuki ainakin liberaalidemokraattien puheenjohtaja Charles Kennedy; paikallisista julkisuuden henkilöistä sille ilmoittivat tukensa muiden muassa muusikko Sting, jalkapalloilijat Alan Shearer, Paul Gascoigne ja Peter Beardsley sekä Newcastle United FC -jalkapallojoukkueen silloinen omistaja John Hall. Itsehallintoa vastusti pääoppositiopuolue konservatiivipuolue, ja vastakampanjaa johti likemies John Elliott.
Aiemmin Tony Blairin hallitus oli järjestänyt kansanäänestykset itsehallinnosta Walesissä, Skotlannissa ja Suur-Lontoossa, joissa kaikissa äänestystulos oli myönteinen ja alueille luotiin itsehallinto. Alun perin samanlaiset kansanäänestykset oli tarkoitus pitää samana päivänä myös Lounais-Englannissa sekä Yorkshiressä ja Humberissa, mutta niitä lykättiin myöhemmäksi; Koillis-Englannin kansanäänestyksen tuloksen myötä muut kansanäänestykset peruttiin kokonaan.
Kirjallisuusvuosi 1781

Kirjallisuusvuosi 1781 käsittelee vuoden 1781 tärkeitä kirjallisuuden tapahtumia, uutisia ja julkistuksia.
Tapahtumia

Itävallassa kiristettiin sensuuria sen jälkeen kun katolinen papisto oli valittanut, että maassa ilmestyy paljon kirkonvastaisia kirjoituksia.
Prahan Klementinum-rakennus muutettiin Legal deposit -kirjastoksi, jonne tallennettiin yksi kappale Itävallan kaikista painotuotteista.
Etelä-Virossa asunut pappi August Wilhelm Hupel alkoi julkaista tiedejulkaisua Nordische Miscellaneen.
Julkaisuja

Christoph Friedrich Bretzner – Belmont und Constanze, oder Die Entführung aus dem Serail (oopperan Ryöstö seraljista pohja)
José de Santa Rita Durão – Caramuru (Brasilian intiaaniromantiikan ajan eeppinen runoteos)
Benjamin Franklin – A Letter To A Royal Academy (ilmavaivoja käsittelevä essee)
Eerik Juvelius – Yxi Pieni Lasten-Kirja
Immanuel Kant – Kritik der Reinen Vernunft (suom. Puhtaan järjen kritiikki, 2013)
Adolph Knigge – Der Roman meines Lebens (ensimmäinen osa)
Pierre Choderlos de Laclos – Les Liaisons dangereuses (kirjeromaani)
Louis-Sébastien Mercier – Tableau de Paris
Friedrich Schiller – Die Räuber (suom. Rosvot)
Jacob Wallenberg – Min son på galejan
Palkintoja

Jacob Wallenberg Finland-laivan kajuutassa. Min son på galejan -kirjan kuvitusta, jonka kirjailija on itse tehnyt.
Kim Yong-nam

Kim Yong-nam (2015)
Kim Yong-nam (s. 4. helmikuuta 1928) on pohjoiskorealainen poliitikko ja maan parlamentin, Korkeimman kansanneuvoston, puheenjohtaja. Häntä pidetään maan toiseksi vaikutusvaltaisimpana henkilönä.
1950-luvulla Kim opiskeli Neuvostoliitossa. Vuonna 1956 hän alkoi työskennellä Korean työväenpuolueen keskuskomitean ulkopolitiikan osastolla. Vuonna 1961 hänestä tuli Korean työväenpuolueen varakansanedustaja, ja vuonna 1972 hänet valittiin keskuskomitean ulkopolitiikan osaston jäseneksi. Ulkoministerinä hän toimi vuosina 1983–1998. Nykyisessä virassaan Kim on ollut vuodesta 1998.
Kim Jong-nam oli 1940-, 1980- ja 1990-luvuilla usein presidentti Kim Il-sungin mukana tämän ulkomaanmatkoilla. Nykyään hän on ollut usein edustamassa maataan esimerkiksi valtiovierailuilla ja olympialaisissa. Teoriassa Kim Yong-nam, Kim Jong-un ja pääministeri Choe Yong-rim ovat maan kolmijäseninen valtionjohto, mutta käytännössä kaikki valta oli Kim Jong-unin käsissä.
Koillinen federaatioyliopisto

Ulitsa Kulakovskogo -katu Jakutskissa. Yliopiston rakennuksia vasemmalla.
Koillinen federaatioyliopisto (ven. Северо-Восточный федеральный университет имени М. К. Аммосова (СВФУ), Severo-Vostotšnyi federalnyi universitet imeni M. K. Ammosova (SVFU), "M. K. Ammosovin koillinen federaatioyliopisto" ) on Venäjällä Sahan tasavallan pääkaupungissa Jakutskissa toimiva yliopisto. Se on Sahan ainoa ja Venäjän koillisosan suurin yliopisto. Yliopisto valittiin 2009 yhdeksi valtakunnan seitsemästä federaatioyliopistosta, Niistä on tarkoitus kehittää venäläisiä huippuyliopistoja, joissa opetus ja tutkimus yhdistyvät yrityselämäyhteistyön kanssa.
Vuoteen 2010 yliopiston nimi oli Jakutskin valtionyliopisto (ven. Якутский государственный университет имени М.К.Аммосова, Jakutski gosudarstvennyi universitet imeni M.K. Ammosova). Tämä yliopisto perustettiin vuonna 1956 aiemmin kaupungissa toimineen Jakutskin pedagogisen instituutin pohjalle. Vuonna 1990 se nimettiin Jakuuttien ASNT:n perustamiseen vaikuttaneen Maksim Ammosovin mukaan.
Vuonna 2011 yliopistossa oli lähes 21 000 opiskelijaa ja yli 1200 opettajaa.
Yliopistossa on yhdeksän tiedekuntaa (biologian ja maantieteen, filologian, geologisen tutkimuksen, historian, insinööritekniikan,  lainopin, maantienrakennuksen, valmistavan koulutuksen sekä vuorigeologian tiedekunta) ja yhdeksän erillistä instituuttia (fysiikan ja tekniikan, kasvatustieteen, Koillis-Venäjän kansojen kielten ja kulttuurin lääketieteen, liiketaloustieteen, matematiikan ja informatiikan,  psykologian, ruumiinkulttuurin ja urheilun  sekä vieraiden kielten ja aluetutkimuksen instituutti).
Yliopistolla on haaraosastot Sahan Nerjungrin ja Mirnyin kaupungeissa sekä Tšukotkan Anadyrissä.
Knut Karmanne

Knut Gustaf Karmanne (sukunimi aik. Grönblad; 28. joulukuuta 1881 Tammela – 23. joulukuuta 1931 Helsinki) oli suomalainen toimittaja ja kirjailija.
Knut Karmanteen vanhemmat olivat maanviljelijä Karl Gustaf Grönblad ja Anna Vilhelmiina Eklund. Hän pääsi ylioppilaaksi 1903 Helsingin suomalaisesta reaalilyseosta ja opiskeli sitten kieliä Helsingin yliopistossa. Hän teki useita opintomatkoja Venäjälle, Puolaan ja Itämerenmaihin.
Karmanne toimi aluksi venäjänkielen opettajana eräissä Porvoon, Kuopion ja Helsingin oppikouluissa. Vuodesta 1910 alkaen hän oli lehtialalla ja toimi Suomalainen Kansa-lehden Viipurin kirjeenvaihtajana ja sitten Viipurissa ilmestyneessä Karjala-lehdessä Venäjän ja ulkomaanosaston toimittajana. Hän oli myös muiden lehtien ja Sanomalehtien Tietotoimiston kirjeenvaihtajana.
Ensimmäisen maailmansodan alettua 1914 Karmanne siirtyi Pietariin Sanomalehtien Tietotoimiston sotakirjeenvaihtajaksi. Hän toimi samalla Pietarissa ilmestyneen inkeriläisten äänenkannattajan Inkerin toimittajana. Vuonna 1916 Karmanne siirtyi Helsinkiin STT:n palvelukseen ja vuodesta 1918 alkaen hän oli helsinkiläisten päivälehtien palveluksessa ulkomaanosaston toimittajana ja uutistoimittajana. Karmanne julkaisi 1920-luvulla myös kertomuksia ja sanomalehtiaiheisen seikkailuromaanin.
Knut Karmanne kuoli sydänkohtaukseen joulukuussa 1931 muutamia päiviä ennenkuin hän olisi täyttänyt 50 vuotta.
Teoksia

Pimeitä polkuja : sanomalehtimiehen seikkailuja, romaani.    Otava 1929
Aiheesta muualla

Knut Karmanne : Valtiollisen vakoilun syvyyksistä, Hakkapeliitta, 06.07.1929, nro 27, s. 25, Kansalliskirjaston digitaaliset aineistot
Knut Liestøl

| Knut Liestøl |
| --- | --- |
 Liestøliä esittävä piirros vuodelta 1920.
Norjan kirkko- ja opetusministeri
 Mowinckelin III hallitus 3. maaliskuuta 1933 – 20. maaliskuuta 1935  
Edeltäjä:  Nils Trædal
Seuraaja:  Nils Hjelmtveit
Henkilötiedot
Syntynyt: 13. marraskuuta 1881 Åseral, Norja
Kuollut: 26. kesäkuuta 1952 (70 vuotta) Bærum, Norja
Tiedot
Puolue:  Venstre
Knut Liestøl (13. marraskuuta 1881 Åseral – 26. kesäkuuta 1952 Bærum) oli norjalainen folkloristiikan professori. Hän toimi Norjan kirkko- ja opetusministerinä vuosina 1933–1935.
Aiheesta muualla

Kuvia tai muita tiedostoja aiheesta Knut Liestøl Wikimedia Commonsissa
Kim Young-ho

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Etelä-Korea
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | floretti |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Hopeaa | Kapkaupunki 1997 | floretti |  |
|  Pronssia | Soul 1999 | floretti |  |
Kim Young-ho (s. 4. syyskuuta 1971) on eteläkorealainen florettimiekkailija. Kim voitti vuoden 2000 olympialaisissa kultaa henkilökohtaisessa floretissa ja oli maansa ensimmäinen olympiavoittaja miekkailussa. Kim on opiskellut Daejeonin yliopistossa.
Kiinan Grand Prix 2016

|  Kiinan Grand Prix 2016  |
| --- | --- |
 3. osakilpailu 21 osakilpailusta kaudella 2016. 

Päivämäärä:  17. huhtikuuta 2016
Sijainti:  Shanghai International Circuit, Shanghai, Kiina
Ratatyyppi:  Moottorirata
Radan pituus:  5,451 km
Kilpailun pituus:  56 kierrosta, 305,066 km
Sää:   Aurinkoinen
Paalupaikka
Kuljettaja:   Nico Rosberg   (Mercedes)
Paaluaika:  1.35,402
Palkintokoroke
Voittaja:   Nico Rosberg   (Mercedes)
Toinen:   Sebastian Vettel   (Ferrari)
Kolmas:   Daniil Kvjat   (Red Bull Racing)
Nopein kierros
Kuljettaja:   Nico Hülkenberg   (Force India)
Kierrosaika:  1.39,824 (kierroksella 48)
Kiinan Grand Prix 2016 oli Formula 1 -sarjan kolmas osakilpailu kaudella 2016. Osakilpailu ajettiin 17. huhtikuuta 2016 Shanghai International Circuit -radalla Shanghaissa Kiinassa.
Osakilpailu oli historian kolmastoista Kiinan Grand Prix. Kilpailussa ajettiin 56 kierrosta ja kokonaismatka oli 305,066 kilometriä.
Vapaat harjoitukset

Perjantain ensimmäisessä harjoitussessiossa Williamsin Felipe Massa kärsi kahdesti rengasrikon. Molempina kertoina kyseessä oli vasemmanpuoleinen takarengas. Myös Renault’n Kevin Magnussenilta hajosi vasemmanpuoleinen takarengas.
Toisessa harjoitusosiossa Esteban Gutiérrezin jarrut syttyivät tuleen. Gutiérrezilta jäi myös ensimmäiset vapaat harjoitukset väliin sähköongelmien vuoksi.
Aika-ajot

Kauden kahdessa ensimmäisessä aika-ajossa käytetty pudotusformaatti hylättiin Bahrainin GP:n jälkeen sen saamaan negatiivisen kritiikin vuoksi. Kiinan GP:n aika-ajot ajettiin edellisen kauden formaatin mukaan.
Pascal Wehrlein törmäsi pääsuoralla seinään ensimmäisessä aika-ajo-osiossa. Sessio keskeytettiin punaisella lipulla. Mercedeksen Lewis Hamilton ei saanut aika-ajoissa aikaa laisinkaan voimayksikön hajottua. Hamiltonin niskoille oli jo ennen viikonloppua langetettu viiden lähtöruudunrangaistus vaihdelaatikon vaihtamisesta. Nico Hülkenbergin vasen eturengas lähti irti toisen aika-ajon lopulla, joka aiheutti toisen punaisen lipun, eikä aika-ajoa enää jatkettu. Hülkenberg sai kilpailuun kolmen lähtöruudun rangaistuksen.
Paalupaikalle ajoi Mercedeksen Nico Rosberg. Toiseen ruutuun ylsi Daniel Ricciardo, kolmanneksi Kimi Räikkönen, neljänneksi Sebastian Vettel ja viidenneksi Valtteri Bottas.
Kilpailu

Daniel Ricciardo nousi ensimmäisessä mutkassa kärkeen. Kimi Räikkönen valui ensimmäisen mutkan leveäksi ja palasi ajolinjalleen, jolloin Sebastian Vettel törmäsi häneen. Räikkönen menetti kolarissa etusiiven, ja Vettel etusiiven päätylevyn. Viimeisestä ruudusta lähtenyt Hamilton kolaroi Felipe Nasrin kanssa, menettäen niin ikään etusiipensä. Kolareista ei jaettu rangaistuksia. Kolmannella kierroksella Rosberg nousi takaisin kilpailun kärkeen ohittaen Ricciardon, jolta räjähti vasen takarengas. Turva-auto tuli radalle.
Kilpailun voittoon ajoi Nico Rosberg, jolle voitto oli kuudes peräkkäinen. Toiseksi ajoi Sebastian Vettel ja kolmanneksi Daniil Kvjat. Kimi Räikkönen nousi kilpailussa lopulta viidenneksi. Valtteri Bottas tippui kymmenenneksi.
Viidettä kertaa Formula 1 -historiassa kaikki kuljettajat ajoivat kilpailun maalin asti.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 6 |  Nico Rosberg | Mercedes | 56 | 1:38.53,891 | 1 | 25 |
| 2. | 5 |  Sebastian Vettel | Ferrari | 56 | +37,776 | 4 | 18 |
| 3. | 26 |  Daniil Kvjat | Red Bull Racing-TAG Heuer | 56 | +45,936 | 6 | 15 |
| 4. | 3 |  Daniel Ricciardo | Red Bull Racing-TAG Heuer | 56 | +52,688 | 2 | 12 |
| 5. | 7 |  Kimi Räikkönen | Ferrari | 56 | +1.05,872 | 3 | 10 |
| 6. | 19 |  Felipe Massa | Williams-Mercedes | 56 | +1.15,511 | 10 | 8 |
| 7. | 44 |  Lewis Hamilton | Mercedes | 56 | +1.18,230 | 22 | 6 |
| 8. | 33 |  Max Verstappen | Toro Rosso-Ferrari | 56 | +1.19,268 | 9 | 4 |
| 9. | 55 |  Carlos Sainz Jr. | Toro Rosso-Ferrari | 56 | +1.24,127 | 8 | 2 |
| 10. | 77 |  Valtteri Bottas | Williams-Mercedes | 56 | +1.26,192 | 5 | 1 |
| 11. | 11 |  Sergio Pérez | Force India-Mercedes | 56 | +1.34,283 | 7 |  |
| 12. | 14 |  Fernando Alonso | McLaren-Honda | 56 | +1.37,253 | 11 |  |
| 13. | 22 |  Jenson Button | McLaren-Honda | 56 | +1.41,990 | 12 |  |
| 14. | 21 |  Esteban Gutiérrez | Haas-Ferrari | 55 | +1 Kierros | 18 |  |
| 15. | 27 |  Nico Hülkenberg | Force India-Mercedes | 55 | +1 Kierros | 13 |  |
| 16. | 9 |  Marcus Ericsson | Sauber-Ferrari | 55 | +1 Kierros | 15 |  |
| 17. | 20 |  Kevin Magnussen | Renault | 55 | +1 Kierros | 17 |  |
| 18. | 94 |  Pascal Wehrlein | Manor-Mercedes | 55 | +1 Kierros | 21 |  |
| 19. | 8 |  Romain Grosjean | Haas-Ferrari | 55 | +1 Kierros | 14 |  |
| 20. | 12 |  Felipe Nasr | Sauber-Ferrari | 55 | +1 Kierros | 16 |  |
| 21. | 88 |  Rio Haryanto | Manor-Mercedes | 55 | +1 Kierros | 20 |  |
| 22. | 30 |  Jolyon Palmer | Renault | 55 | +1 Kierros | 19 |  |
Lähde:
Sijoitukset kilpailun jälkeen

Huom!: Vain viiden parhaan sijoitukset sisällytetty.
Koivistonmäki

| Koivistonmäki |
| --- | --- |
Kaupunki:  Riihimäki
Kaupunginosa nro:  3
Väkiluku:  263 (2015)
Postinumero(t):  11100 RIIHIMÄKI
Koivistonmäki on kaupunginosa Riihimäellä, kaupungin keskustan läheisyydessä. Rautatienpuiston jälkeen on Koivistonmäessä Riihimäen keskustaa lähimpänä sijaitseva ehyt vanha pientalomiljöö. Alue rakentui pitkälti omavaltaisesti. Kaupunginosan väkiluku oli 263 vuonna 2015.
Koivistonmäki oli yksi ensimmäisistä Riihimäen kaupunginosista, jotka asemakaavoitettiin 1925. Asemakaavoittajat suunnittelivat alueelle aikoinaan kaupunkimaista uudisrakentamista. Tekninen lautakunta ehdotti 1969 kerrostalojen rakentamista alueelle. Pian kuitenkin huomattiin, että näiden vaatimille laajoille pysäköintikentille ei ollut yksinkertaisesti tilaa. Vuonna 1974 kaupunginvaltuusto päätti muuttaa Koivistonmäen rivitaloalueeksi, mutta kaava ei saanut vahvistusta. Vasta vuoden 1983 asemakaavassa turvattiin Koivistonmäen historiallisen asuinalueen säilyttäminen.
Hämeen ammattikorkeakoulun toimipiste sekä Hyrian kampus Riihimäellä sijaitsevat molemmat Koivistonmäen alueella.